**Pénzküldemény:**

**a./ A fogvatartott egyéni letéti számlájára** - kapcsolattartó hozzátartozójától, nyugdíjpénztártól stb. - pénzküldemény érkezhet.. A pénzküldemény meghatározott célra, vagy a letéti összeg feltöltésére érkezhet.

Amennyiben Ön nyugellátásban, rendszeres pénzbeli ellátásban részesül, kérheti annak intézetünkbe történő utalását, vagy hozzátartozója címére postázását. Befogadást követően a Társadalombiztosítási Igazgatóságtól kérheti a megfelelő nyomtatvány, illetve beadvány kitöltésével.

**b./ A pénzküldemény - meghatározott célra történő** - felhasználására engedéllyel akkor kerülhet sor, ha a feladó személy jelzi annak rendeltetését, így pl: személyes szükségletre, pénzbüntetés kifizetésére, stb.

**c./ A letéti számlára érkező** pénzküldeményt a vonatkozó jogszabályok és belső rendelkezések figyelembe vételével lehet - ill. kell - felhasználni, így különösen:

**nyugdíjból:**

* tartási költséghez való hozzájárulásra (amennyiben nem dolgozik),
* szabadulás idejére előírt kötelező tartalék feltöltésére,
* havi rendszeres kiétkezés fedezetére (amennyiben keresményből számított kiétkezéssel nem rendelkezik)
* csomag kivásárlásra (ha nem kapott csomagot)
* szabadon felhasználható összeget hozzátartozójának elküldheti, jogszerű eltávozás esetén felveheti

**eseti pénzküldeményből:**

* pénzbüntetés kifizetésére,
* havi rendszeres kiétkezés fedezetére (amennyiben önhibáján kívül nem dolgozik),
* csomagkivásárlásra (amennyiben nem veszi igénybe a csomagküldés lehetőségét),
* eltávozásra, szabadulásra való felhasználásra (utazásra),
* telefonálásra

**d./ A fogvatartott pénzt** levélben, csomagban, vagy a látogatások alkalmával nem kaphat, és nem vehet át, ezzel fegyelmi vétséget követ el*.*